"...més de vint-i-cinc ponències d'un ampli ventall de disciplines científiques; no només de la recerca de tipus cientificotècnica; també de la investigació en el seu vessant humanístic i social [sobre el Parc Nacional d'Aigües Tortes i l'Estany de Sant Maurici]."
Extret Extret del post de Jordi Vicente sobre La investigació al Parc Nacional d ' Aigüestortes i Estany de Sant Maurici: XI Jornades sobre Recerca al Parc Nacional d'Aigüestortes i Estany de Sant Maurici. [ + ]
Mostra d'obres dels tallers artístics dels centres penitenciaris
Aquest opuscle és un recull de la mostra de les obres realitzades pels tallers artístics dels centres penitenciaris.
L'exposició neix de la iniciativa de la comunitat de pràctica (CoP), un grup de treball col·laboratiu que des de fa una dècada agrupa professionals que treballen la creació amb les persones internes de les presons catalanes, per donar visibilitat a aquesta producció i el que significa, com a expressió artística sí, però també més enllà, observar i qüestionar el què ens expliquen del procés de privació de llibertat.
La pèrdua d'identitat, l'empobriment dels vincles familiars o la relació amb la medicació per conviure amb la realitat de l'empresonament, serien alguns exemples de les obres exposades.
Aquesta publicació és un llibre-catàleg, liderat pel Museu d'Arqueologia de Catalunya, que recull el patrimoni cultural de la Ruta de l'Art Rupestre de Catalunya.
Un dels objectius d'aquest llibre és difondre el coneixement i promoure la visita d'aquests béns patrimonials.
Es presenta l'exposició de la mostra de les pintures rupestres de l'art llevantí que es conserven a Catalunya, juntament amb jaciments similars que també es conserven en altres territoris de la península Ibèrica (Aragó, la Comunitat Valenciana, Castella-la Manxa, Regió de Múrcia i Andalusia).
El llibre inclou, entre d'altres, fotografies, un catàleg de peces i calcs, i articles diversos com ara explicacions sobre la protecció i conservació de l'Art Prehistòric, o el paper poc visibilitat de l'autoria de les dones en aquest art.
Aquest llibre presenta un estudi breu de la literatura macroeconòmica en estats independitzats.
Es planteja una aproximació entre els casos de Quebec, Escòcia i Catalunya analitzant les teories monetàries existents i les seves implicacions.
Inclou un catàleg detallat de tots els acords monetaris possibles pels països de nova creació, i també proposa cinc criteris econòmics a tenir en compte en un nou estat independent.
Històries de la màquina d'escriure
Aquest llibre és el segon número de les Col·leccions del mNACTEC.
Basant-se en la col·lecció de màquines d'escriure del museu, fa un repàs per la història d'aquest invent, la seva evolució tecnològica i l'impacte social que va generar.
La invenció de la màquina d'escriure a finals del segle XIX va permetre la mecanització de l'escriptura personal, un tipus d'escriptura que fins aleshores havia quedat pràcticament al marge dels avenços tècnics.
A partir de la dècada dels vuitanta del segle XIX, l'ús de la màquina d'escriure va transcendir l'àmbit personal per introduir-se definitivament en el món professional i va contribuir decisivament a la incorporació de la dona al mercat laboral.
La màquina d'escriure és inseparable dels usos i costums del segle XX, i el seu llegat tecnològic ens continua acompanyant avui en dia per mitjà dels nous dispositius d'escriptura.
La Llibreria Catalana de Perpinyà, membre de la Xarxa de Llibreries Acreditades de la Generalitat, guanya el VII Premi Martí Gasull i Roig a l'exemplaritat en defensa de la llengua